Ericu950/Stoicheia-meter-silver huggingface dataset:
ἐν δίκῃ δὲ καὶ αὐτός , ἣν ἂν αἰτήσαιμι χάριν , προθύμως συγχωρήσεις ·
ἡ δέ ἐστιν , ὥστε ἐκ πολλῶν τῶν ὑπὸ σὲ ἐκκλησιῶν μίαν ἔχειν τοὺς κοινωνεῖν σοι παραιτουμένους .
ὑπολαβὼν δὲ Ἀθανάσιος καὶ μάλα , βασιλεῦ , εἶπε , δίκαιον καὶ ἀναγκαῖον τοῖς σοῖς προστάγμασι πείθεσθαι , καὶ οὐκ ἀντερῶ 0 ·
ἐπεὶ δὲ καὶ ἀνὰ τήνδε τὴν Ἀντιόχειαν πόλιν εἰσὶν οἱ τὴν κοινωνίαν τῶν ἑτεροδόξων ἡμῖν ἀποφεύγοντες , παραπλησίαν αἰτῶ χάριν , ὥστε καὶ αὐτοὺς μίαν ἔχειν ἐκκλησίαν καὶ ἀδεῶς ἐν ταύτῃ συνιέναι .
δίκαια δὲ λέγειν Ἀθανάσιον τοῦ βασιλέως δοκιμάσαντος ἄμεινον ἐφάνη τοῖς ἀπὸ τῆς ἑτέρας αἱρέσεως ἡσυχίαν ἄγειν , λογιζομένοις ὡς οὐ πάντως τὰ τῆς οἰκείας δόξης ἐπίδοσιν ἕξει παρὰ Ἀλεξανδρεῦσι δι αὐτὸν Ἀθανάσιον ἱκανὸν ὄντα τοὺς ὁμοφρονοῦντας ἀσφαλῶς ἔχειν καὶ τοὺς ἐναντίους ἐπάγεσθαι ·
παρὰ δὲ Ἀντιοχεῦσιν εἰ τοῦτο γένοιτο , πρῶτον μὲν συγκροτηθήσεσθαι τοὺς Εὐσταθίου ἐπαινέτας πολλοὺς ὄντας , ἔπειτα δὲ ὡς εἰκὸς νεωτέρων αὐτοὺς πειραθήσεσθαι πραγμάτων , ἐξὸν ἀκινδύνως ἔχειν οὓς ἔχουσιν 0 1 .
ἐπεὶ καὶ κρατούντων αὐτῶν τῶν τῇδε ἐκκλησιῶν οὐ παντελῶς οἷς ἐδόξαζον ὁ πᾶς κλῆρος καὶ ὁ λαὸς ἐπείθοντο , ἀλλὰ κατὰ χορούς , ὡς ἔθος ἐν τῷ ὑμνεῖν τὸν θεόν , συνιστάμενοι , πρὸς τῷ τέλει τῶν ᾠδῶν τὴν οἰκείαν προαίρεσιν ἐπεδείκνυον 0 .
καὶ οἱ μὲν πατέρα καὶ υἱὸν ὡς ὁμότιμον ἐδόξαζον , οἱ δὲ πατέρα ἐν υἱῷ , τῇ παρενθέσει τῆς προθέσεως δευτερεύειν τὸν υἱὸν ἀποφαίνοντες 0 1 2 .
ἀμέλει τοι τούτων ὧδε γινομένων ἀπορῶν ὅ τι ποιήσειε Λεόντιος , ὃς κατὰ τόνδε τὸν χρόνον ἐκ τῆς ἐναντίας αἱρέσεως τὸν Ἀντιοχέων διεῖπε θρόνον , κωλύειν μὲν οὐκ ἐπεχείρησε τοὺς κατὰ τὴν παράδοσιν τῆς ἐν Νικαίᾳ συνόδου τὸν θεὸν ὑμνοῦντας ·
ἐδεδίει γὰρ μὴ στασιάσῃ τὸ πλῆθος ·
λέγεται δὲ τῆς κεφαλῆς ἐφαψάμενος ὑπὸ πολιᾶς λευκῆς οὔσης εἰπεῖν ὡς ταυτησὶ τῆς χιόνος λυθείσης πολὺς ἔσται πηλός , ὑποδηλῶν ὡς αὐτοῦ τελευτήσαντος εἰς στάσιν τῷ λαῷ καταλήξει ἡ ἐν τοῖς ὕμνοις διαφωνία , μὴ ἀνεχομένων τῶν μετ αὐτὸν ὁμοίως συμπεριφέρεσθαι τῷ πλήθει .
ὁ δὲ βασιλεὺς ἀποπέμπει Ἀθανάσιον εἰς Αἴγυπτον ·
ἔγραψε δὲ περὶ αὐτοῦ τοῖς κατὰ πόλιν ἐπισκόποις καὶ πρεσβυτέροις καὶ τῷ λαῷ τῆς Ἀλεξανδρέων ἐκκλησίας , ὀρθότητά τε βίου μαρτυρῶν αὐτῷ καὶ τρόπων ἀρετήν , παρακελευόμενος ὁμονοεῖν καὶ ὑπὸ πρωτοστάτῃ αὐτῷ εὐχαῖς καὶ ἱκεσίαις τὸ θεῖον θεραπεύειν ·
εἰ δέ τινες ἐθελοκακοῦντες στασιώδεις ἀναφανεῖεν , τιμωρίαν διδόναι κατὰ τοὺς περὶ τούτων κειμένους νόμους .
προσέταξε δὲ καὶ τὰ πρότερον παρ αὐτοῦ γραφέντα κατὰ Ἀθανασίου καὶ τῶν αὐτῷ κοινωνούντων ἀπὸ τῶν δημοσίων ὑπομνημάτων ἀπαλιφῆναι , καὶ ὡς τὸ πρὶν ἀτέλειαν ἔχειν λειτουργημάτων τοὺς αὐτοῦ κληρικούς 0 .
καὶ περὶ τούτου πρὸς τοὺς ἀνὰ τὴν Αἴγυπτον καὶ Λιβύην ἄρχοντας ἔγραψε .
παραγενόμενος δὲ Ἀθανάσιος εἰς Αἴγυπτον , οὓς μὲν ἔγνω τὰ Ἀρείου φρονοῦντας , καθεῖλεν , οἷς δὲ αὐτοὶ καθεῖλον , τὰς ἐκκλησίας ἐπέτρεψε κατὰ τὴν πίστιν τῆς ἐν Νικαίᾳ συνόδου , καὶ σπουδῇ ταύτης ἔχεσθαι ἐνετέλλετο .
λέγεται δὲ τότε καὶ διὰ τῶν ἄλλων ἐθνῶν τὴν ὁδοιπορίαν ποιούμενος ὅμοια πρᾶξαι , εἰ συνέβαινε ταῖς ἐκκλησίαις ὑπὸ τῶν Ἀρείου κατέχεσθαι .
ἀμέλει τοι καὶ τοῦτο ἔγκλημα αὐτῷ ἐπῆγον , ὡς ἐν πόλεσι μηδὲν αὐτῷ προσηκούσαις χειροτονεῖν ἐτόλμησεν .
οἷα δὲ καὶ ἀκόντων τῶν ἐναντίων κατωρθωκὼς τὴν ἐπάνοδον καὶ διὰ τὴν φιλίαν Κώνσταντος τοῦ βασιλέως οὐ δοκῶν εὐκαταφρόνητος εἶναι , μᾶλλον ἢ πρότερον ἐν τιμῇ ἦν 0 .
πολλοὶ δὲ καὶ τῶν ἐπισκόπων τῆς πρὸς αὐτὸν ἀπεχθείας μετέθεντο καὶ κοινωνίας μετέδοσαν , ὡς Παλαιστῖνοι 0 ·
παριόντα γὰρ αὐτὸν τότε δι αὐτῶν εὐμενῶς προσεδέξαντο ·
καὶ σύνοδον ἐν Ἱεροσολύμοις ἐπιτελέσαντες Μάξιμός τε καὶ ἕτεροι ἔγραψαν περὶ αὐτοῦ τάδε ·
Ἡ ἁγία σύνοδος ἡ ἐν Ἱεροσολύμοις συναχθεῖσα τοῖς ἐν Αἰγύπτῳ καὶ Λιβύῃ καὶ τοῖς ἐν Ἀλεξανδρείᾳ πρεσβυτέροις καὶ διακόνοις καὶ λαῷ , ἀγαπητοῖς καὶ ποθεινοτάτοις ἀδελφοῖς ἐν κυρίῳ χαίρειν .
κατ  ἀξίαν τῷ τῶν ὅλων θεῷ εὐχαριστεῖν οὐκ ἀρκοῦμεν , ἀγαπητοί , ἐφ  οἷς θαυμασίοις ἐποίησε πάντοτε , ἐποίησε δὲ καὶ νῦν μετὰ τῆς ὑμετέρας ἐκκλησίας , τὸν ποιμένα ὑμῶν καὶ κύριον καὶ συλλειτουργὸν ἡμῶν Ἀθανάσιον ἀποδοὺς ὑμῖν .
τίς γὰρ ἤλπισέ ποτε ταῦτα ὀφθαλμοῖς ἰδεῖν , ἃ νῦν ὑμεῖς ἔργῳ ἀπολαμβάνετε ;
ἀλλ ἀληθῶς αἱ προσευχαὶ ὑμῶν εἰσηκούσθησαν παρὰ τῷ τῶν ὅλων θεῷ τῷ κηδομένῳ τῆς ἐκκλησίας τῆς ἑαυτοῦ καὶ ἐπιδόντι ὑμῶν τὰ δάκρυα καὶ τοὺς ὀδυρμοὺς καὶ διὰ τοῦτο τῶν δεήσεων ὑμῶν ἐπακούσαντι .
ἦτε γὰρ ὡς πρόβατα ἐρριμμένα καὶ ἐσκυλμένα μὴ ἔχοντα ποιμένα 0 .
διὰ τοῦτο ἐπεσκέψατο ὑμᾶς ὁ ἀληθινὸς ποιμὴν οὐρανόθεν , ὁ τῶν ἰδίων προβάτων κηδόμενος , ἀποδοὺς ὑμῖν ὃν ἐποθεῖτε .
ἰδοὺ γὰρ καὶ ἡμεῖς πάντα ὑπὲρ τῆς ἐκκλησιαστικῆς εἰρήνης πράττοντες καὶ τῇ ὑμετέρᾳ συμπνέοντες ἀγάπῃ προλαβόντες αὐτὸν ἠσπασάμεθα ·
καὶ κοινωνήσαντες δι αὐτοῦ ὑμῖν ταύτας τὰς προσρήσεις διαπεμπόμεθα καὶ τὰς εὐχαριστηρίους ὑμῶν εὐχάς , ἵν εἰδῆτε τῷ συνδέσμῳ τῆς ἀγάπης πρὸς αὐτὸν καὶ ἡμᾶς ἡνῶσθαι .
ὀφείλετε δὲ καὶ ὑπὲρ τῆς εὐσεβείας τῶν θεοφιλεστάτων βασιλέων εὔχεσθαι , οἵτινες καὶ αὐτοὶ γνόντες τὸν πόθον ὑμῶν τὸν περὶ αὐτὸν καὶ τὴν αὐτοῦ καθαρότητα ἀποκαταστῆσαι ὑμῖν αὐτὸν μετὰ πάσης τιμῆς κατηξίωσαν .
ὑπτίαις οὖν ὑποδεξάμενοι αὐτὸν χερσὶ καὶ τὰς ὀφειλομένας ὑπὲρ αὐτοῦ εὐχαριστηρίους εὐχὰς ἀναπέμψαι τῷ ταῦτα ὑμῖν χαρισαμένῳ θεῷ σπουδάσατε , ὑπὲρ τοῦ διὰ παντὸς ὑμᾶς χαίρειν σὺν θεῷ καὶ δοξάζειν τὸν κύριον ἐν Χριστῷ Ἰησοῦ τῷ κυρίῳ ἡμῶν , δι οὗ τῷ πατρὶ ἡ δόξα εἰς τοὺς αἰῶνας .
ἀμήν . 0
καὶ τὰ μὲν ὧδε ἔγραψεν ἡ ἐκ Παλαιστίνης σύνοδος .
μέγιστον δὲ ἐπὶ τούτοις Ἀθανασίῳ συνεκύρησε περιφανῶς ἐλέγχον ἀδίκως αὐτοῦ καταδικάσαι τοὺς ἐν Τύρῳ συνεληλυθότας .
Οὐάλης γὰρ καὶ Οὐρσάκιος , οἳ σὺν τοῖς ἀμφὶ Θεόγνιον , ὡς πρόσθεν εἴρηται , εἰς τὸν Μαρεώτην παρεγένοντο ἐρευνῆσαι , εἰ κατὰ τὴν Ἰσχυρίωνος γραφὴν ποτήριον ἱερὸν συνέτριψε , μεταμεληθέντες τάδε ἔγραψαν Ἰουλίῳ τῷ Ῥωμαίων ἐπισκόπῳ ·
Κυρίῳ μακαριωτάτῳ πάπᾳ Ἰουλίῳ Οὐρσάκιος καὶ Οὐάλης 0 .
ἐπειδὴ συνέστηκεν ἡμᾶς πρὸ τούτου πολλά τε καὶ δεινὰ περὶ Ἀθανασίου τοῦ ἐπισκόπου διὰ γραμμάτων ἡμῶν ὑποβεβληκέναι , γράμμασί τετῆς σῆς χρηστότητος μεθοδευθέντες τοῦ πράγματος χάριν περὶ οὗ ἐδηλώσαμεν οὐκ ἠδυνήθημεν λόγον ἀποδοῦναι , ὁμολογοῦμεν παρὰ τῇ σῇ χρηστότητι παρόντων τῶν ἀδελφῶν ἡμῶν πάντων τῶν πρεσβυτέρων , ὅτι πάντα τὰ πρὸ τούτου ἐλθόντα εἰς τὰς ἀκοὰς ἡμῶν περὶ τοῦ ὀνόματος τοῦ προειρημένου Ἀθανασίου ψευδῆ καὶ πλαστά ἐστι , πάσῃ τε δυνάμει ἀλλότρια αὐτοῦ τυγχάνει ·
διά τοι τοῦτο ἡδέως ἀντιποιούμεθα τῆς κοινωνίας τοῦ προειρημένου Ἀθανασίου , μάλιστα ὅτι ἡ θεοσέβειά σου κατὰ τὴν ἔμφυτον αὐτῆς κ αλοκἀγαθίαν τῇ πλάνῃ ἡμῶν συγγνώμην κατηξίωσε δοῦναι .
ὁμολογοῦμεν καὶ τοῦτο , ὅτι ἐάν ποτε ἡμᾶς οἱ ἀνατολικοὶ θελήσωσιν ἢ καὶ αὐτὸς Ἀθανάσιος κακοτρόπως περὶ τούτου εἰς κρίσιν καλέσαι , μὴ ἀπέρχεσθαι παρὰ γνώμην τῆς σῆς διαθέσεως .
τὸν δὲ αἱρετικὸν Ἄρειον καὶ τοὺς ὑπερασπίζοντας αὐτοῦ τοὺς λέγοντας ἦν ποτε ὅτε οὐκ ἦν ὁ υἱὸς καὶ ὅτι ἐκ τοῦ μὴ ὄντος Χριστός ἐστι , καὶ τοὺς ἀρνουμένους τὸν Χριστὸν θεὸν εἶναι καὶ υἱὸν θεοῦ πρὸ αἰώνων , καθὼς καὶ ἐν τῷ προτέρῳ λιβέλλῳ ἑαυτῶν ἐν τῇ Μεδιολάνων ἐπιδεδώκαμεν , καὶ νῦν καὶ ἀεὶ ἀναθεματίζομεν ·
ταῦτα δὲ τῇ χειρὶ ἑαυτῶν γράψαντες ὁμολογοῦμεν πάλιν ὅτι τὴν Ἀρειανικὴν αἵρεσιν , καθὰ προείπομεν , καὶ τοὺς ταύτης αὐθέντας κατεκρίναμεν εἰς τὸν αἰῶνα .
ἐγὼ Οὐρσάκιος τῇ ὁμολογίᾳ μου ταύτῃ παρὼν ὑπέγραψα .
ὡσαύτως δὲ καὶ Οὐάλης . 0
καὶ ἃ μὲν πρὸς Ἰούλιον ὡμολόγησαν , ταῦτά ἐστιν .
ἃ δὲ καὶ πρὸς Ἀθανάσιον ἔγραψαν , ἀναγκαίως παραθήσομαι ·
Κυρίῳ ἀδελφῷ Ἀθανασίῳ ἐπισκόπῳ Οὐρσάκιος καὶ Οὐάλης ἐπίσκοποι 0 .
ἀφορμὴν εὑρόντες διὰ τοῦ ἀδελφοῦ καὶ συμπρεσβυτέρου ἡμῶν Μουσαίου ἐρχομένου πρὸς τὴν σὴν ἀγάπην , ἀδελφὲ ἀγαπητέ , διὰ τούτου σε καὶ πάνυ προσαγορεύομεν ἀπὸ τῆς Ἀκυλίας καὶ εὐχόμεθά σε ὑγιαίνοντα τὰ γράμματα τὰ ἡμέτερα ἀναγνῶναι .
δώσεις γὰρ ἡμῖν θαρρεῖν , ἐὰν καὶ σὺ ἐν τῷ γράφειν ἀποδῷς ἡμῖν τὴν ἀμοιβήν .
γίνωσκε γὰρ ἡμᾶς εἰρήνην ἔχειν μετὰ σοῦ καὶ κοινωνίαν ἐκκλησιαστικήν .
καὶ τούτων γνώρισμα ἡ διὰ τούτων τῶν γραμμάτων προσηγορία . 0
ἀθανάσιος μὲν οὖν οὕτως ἐκ τῆς πρὸς δύσιν ἀρχομένης ἐπανῆλθεν εἰς Αἴγυπτον .
καὶ Παῦλος δὲ καὶ Μάρκελλος , Ἀσκληπᾶς τε καὶ Λούκιος τοὺς ἰδίους ἀπέλαβον θρόνους ·
καὶ γὰρ δὴ τούτοις γράμματα βασιλέως ἐπέτρεπε τὴν ἐπάνοδον .
καὶ ἐν μὲν τῇ Κωνσταντινουπόλει Παύλου εἰσελθόντος ὑπεχώρησε Μακεδόνιος καὶ καθ ἑαυτὸν ἐκκλησίαζεν .
ἐν Ἀγκύρᾳ δὲ μέγιστος συνέβη θόρυβος ἀφαιρουμένου Βασιλείου τῆς ἐνθάδε ἐκκλησίας , ἡνίκα Μάρκελλος εἰσῄει .
τοῖς δὲ ἄλλοις οὐ χαλεπὴ ἡ εἴσοδος ἐγένετο .
καὶ τὰ μὲν ὧδε συνέβη .
τετάρτῳ δὲ ἔτει τῆς ἐν Σαρδοῖ συνόδου κτίννυται Κώνστας περὶ τοὺς πρὸς δύσιν Γαλάτας .
μαγνέντιος δέ , ὃς αὐτῷ τὸν φόνον ἐπεβούλευσε , πᾶσαν τὴν ὑπὸ Κώνσταντος ἀρχομένην ὑφ ἑαυτὸν ἐποίησε .
βρετανίων δέ τις ὑπὸ τῶν Ἰλλυριῶν στρατιωτῶν ἐν τῷ Σιρμίῳ βασιλεὺς ἀνηγορεύθη .
πλεῖστον δὲ τούτων τῶν κακῶν μέρος καὶ ἡ πρεσβυτέρα Ῥώμη μετεῖχε , Νεποτιανοῦ , ὃς ἀδελφιδοῦς ἦν  καὶ  Κωνσταντίνου τοῦ βασιλεύσαντος , τοὺς μονομάχους περὶ ἑαυτὸν ποιησαμένου καὶ τῆς βασιλείας ἀμφισβητοῦντος .
ἀλλ ὁ μὲν ὑπὸ τῶν Μαγνεντίου στρατηγῶν ἀνῃρέθη , Κωνστάντιος δέ , ὡς εἰς μόνον αὐτὸν τῆς πάσης ἀρχῆς περιελθούσης , αὐτοκράτωρ ἀναγορευθεὶς τοὺς τυράννους καθελεῖν ἐσπούδαζεν .
ἐν τούτῳ δὲ Ἀθανάσιος παρεγένετο εἰς Ἀλεξάνδρειαν καὶ σύνοδον γενέσθαι παρεσκεύασε τῶν ἐξ Αἰγύπτου ἐπισκόπων καὶ ἐπιψηφίσασθαι τοῖς ἐν Σαρδοῖ καὶ Παλαιστίνῃ περὶ αὐτοῦ δεδογμένοις .
ὁ δὲ βασιλεὺς ταῖς διαβολαῖς πεισθεὶς τῶν ἀπὸ τῆς ἐναντίας αἱρέσεως ἐπὶ τῆς αὐτῆς οὐκ ἔμεινε γνώμης , ἀλλ ἀπελαύνεσθαι προσέταξε παρὰ τὰ πρότερον δεδογμένα τῇ ἐν Σαρδοῖ συνόδῳ τοὺς τῆς καθόδου τυχόντας ·
ἡνίκα δὴ Μαρκέλλου πάλιν ἐκβληθέντος τὴν ἐν Ἀγκύρᾳ ἐκκλησίαν κατέσχε Βασίλειος , Λούκιος δὲ δεσμωτηρίῳ ἐμβληθεὶς ἀπώλετο .
παῦλος δὲ ἀιδίῳ φυγῇ καταδικασθεὶς εἰς Κουκουσὸν τῆς Ἀρμενίας ἀπηνέχθη ·
ἔνθα δὴ καὶ τετελεύτηκε , πότερον δὲ νόσῳ ἢ βίᾳ , ἐγὼ μὲν οὐκ ἀκριβῶ , φήμη δὲ εἰσέτι νῦν κρατεῖ βρόχῳ αὐτὸν ἀναιρεθῆναι παρὰ τῶν τὰ Μακεδονίου φρονούντων .
ἐπεὶ δὲ εἰς τὴν ὑπερορίαν ἀπηνέχθη καὶ τὴν ἐκκλησίαν κατέσχε Μακεδόνιος , μοναστηρίοις πολλοῖς ἃ συνεστήσατο κατὰ τὴν Κωνσταντινούπολιν περιφράξας ἑαυτὸν καὶ ταῖς πρὸς τοὺς πέριξ ἐπισκόπους σπονδαῖς , λέγεται διαφόρως κακῶσαι τοὺς τὰ Παύλου φρονοῦντας , τὰ μὲν πρῶτα τῶν ἐκκλησιῶν αὐτοὺς ἐξελαύνων , μετὰ δὲ ταῦτα καὶ συγκοινωνεῖν αὐτῷ βιαζόμενος , ὡς πολλοὺς ὑπὸ πληγῶν διαφθαρῆναι , τοὺς δὲ οὐσίας , ἄλλους δὲ πολιτείας ἀφαιρεθῆναι , τοὺς δὲ ἐπὶ τοῦ μετώπου στιγματίας γενέσθαι , ἵν ἐπίσημοι εἶεν τοιοῦτοι ὄντες ·
βασιλέα δὲ μαθόντα καταγνῶναι καὶ τοὺς ἀμφὶ τὸν Εὐδόξιον ἐν αἰτίᾳ ποιήσασθαι καὶ ταῦτα τῆς αὐτοῦ Μακεδονίου καθαιρέσεως , ἡνίκα τοῦτον ἀφείλοντο τὴν Κωνσταντινουπόλεως ἐκκλησίαν .
προῆλθε γὰρ τὸ κακὸν καὶ μέχρι φόνων ·
καὶ γὰρ δὴ ἄλλοι τινὲς ἀνῃρέθησαν καὶ Μαρτύριος καὶ Μαρκιανός , οὓς συνοίκους ὄντας Παύλου λόγος ἀνδρείως ἀποθανεῖν παραδοθέντας ὑπὸ Μακεδονίου τῷ ὑπάρχῳ ὡς αἰτίους γενομένους τῆς Ἑρμογένους κακῆς ἀναιρέσεως καὶ τῆς κατ αὐτοῦ στάσεως 0 .
ἦν δὲ ὁ μὲν ὑποδιάκονος , ὁ δὲ Μαρκιανὸς ψάλτης καὶ ἀναγνώστης τῶν ἱερῶν γραφῶν 0 ·
ὁ δὲ τάφος αὐτοῖς ἐστιν ἐπίσημος πρὸ τοῦ τείχους Κωνσταντινουπόλεως , οἷά γε μαρτύρων μνῆμα εὐκτήριον οἶκον περικείμενος ·
ὃν οἰκοδομεῖν ἤρξατο Ἰωάννης , ἐτελεσιούργησε δὲ Σισίννιος , οἱ μετὰ ταῦτα προστάντες τῆς Κωνσταντινουπόλεως ἐκκλησίας .
οὐ γὰρ ἄξιον νενομίκασι μαρτυρίας γερῶν ἀμοιρεῖν αὐτοὺς ὑπὸ θεοῦ τιμωμένους , καθότι καὶ ὁ τῇδε τόπος , τῶν ἐπὶ θανάτῳ ἀγομένων ἐνθάδε τὰς κεφαλὰς ἀποτεμνομένων , τὸ πρὶν ἄβατος ὢν ὑπὸ φασμάτων ἐκαθάρθη ·
καὶ δαιμονῶντες τῆς νόσου ἀπηλλάγησαν καὶ πολλὰ ἄλλα παράδοξα ἐπὶ τῷ τάφῳ αὐτῶν συνέβη .
τάδε μὲν ἡμῖν περὶ Μαρτυρίου καὶ Μαρκιανοῦ εἰρήσθω .
εἰ δέ τῳ οὐ πιθανὰ εἶναι δοκεῖ , πόνος οὐδεὶς ἀκριβέστερον παρὰ τῶν εἰδότων μαθεῖν 0 ·
ἴσως γὰρ καὶ τούτων θαυμαστότερα ἀφηγήσονται .
ὑπὸ δὲ τοῦτον τὸν χρόνον Ἀθανασίου φυγόντος Γεώργιος κακῶς ἐποίει τοὺς ἀνὰ τὴν Αἴγυπτον ὁμοίως αὐτῷ φρονεῖν παραιτουμένους .
ὁ δὲ βασιλεὺς ἐπὶ Ἰλλυριοὺς στρατεύσας ἧκεν εἰς Σίρμιον , καὶ ἐπὶ ῥηταῖς συνθήκαις εἰς τ αὐτὸν ἐνθάδε Βρετανίων ἦλθε .
μεταθεμένων δὲ τῶν ἀναγορευσάντων αὐτὸν στρατιωτῶν καὶ μόνον Κωνστάντιον αὐτοκράτορα καὶ Σεβαστὸν ἀναβοώντων  ὧδε γὰρ τάδε γενέσθαι αὐτῷ τε τῷ βασιλεῖ καὶ τοῖς τὰ αὐτοῦ φρονοῦσιν ἐσπουδάζετο  συνῆκε Βρετανίων τὴν προδοσίαν ·
πρηνής τε παρὰ τοὺς πόδας κείμενος Κωνσταντίου ἱκέτης ἐγίνετο .
περιελὼν δὲ αὐτοῦ Κωνστάντιος τὸν βασιλικὸν κόσμον καὶ τὴν ἁλουργίδα ἠλέησε καὶ ἰδιωτεύειν εἴασε καὶ τὰ ἐπιτήδεια ἀφθόνως ἔχειν ἀπὸ τοῦ δημοσίου προσέταξεν , οἷά γε λοιπὸν πρεσβύτην πρεπωδέστερον εἶναι φήσας βασιλικῶν ἀπηλλάχθαι φροντίδων καὶ ἐν ἡσυχίᾳ εἶναι .
ἐπεὶ δὲ τὰ κατὰ Βρετανίωνα ὧδε αὐτῷ ἀπέβη , πλείστην κατὰ Μαγνεντίου στρατιὰν ἐξέπεμψεν εἰς Ἰταλίαν ·
γάλλον δὲ τὸν αὐτοῦ ἀνεψιὸν Καίσαρα καταστήσας εἰς Συρίαν ἀπέστειλεν ἐπὶ φυλακῇ τοῦ κατὰ τὴν ἕω κλίματος .
ἐν δὲ τῷ τότε Κυρίλλου μετὰ Μάξιμον τὴν Ἱεροσολύμων ἐκκλησίαν ἐπιτροπεύοντος σταυροῦ σημεῖον ἐν τῷ οὐρανῷ ἀνεφάνη καταυγάζον λαμπρῶς , οὐχ οἷον κομήτης ταῖς ἐκλάμψεσιν ἀπορρέον , ἀλλ ἐν συστάσει πολλοῦ φωτὸς ἐπιεικῶς πυκνὸν καὶ διαφανές , μῆκος μὲν ὅσον ἐκ τοῦ Κρανίου μέχρι τοῦ ὄρους τῶν Ἐλαιῶν , ἀμφὶ δὲ δέκα καὶ πέντε στάδια τὸν ὑπὲρ τὸν χῶρον τοῦτον οὐρανὸν ἀπολαβόν , εὖρος δὲ τῷ μήκει ἀνάλογον 0 1 2 .
ὡς ἐπὶ παραδόξῳ δὲ τῷ συμβεβηκότι θαύματι καὶ δέος πάντας ἔσχεν .
οἰκίας δὲ καὶ ἀγορὰς καὶ ὅπερ ἔτυχεν ἕκαστος ἐργαζόμενος καταλιπὼν ἅμα παισὶ καὶ γυναιξὶν εἰς τὴν ἐκκλησίαν συνῆλθον καὶ κοινῇ τὸν Χριστὸν ὕμνουν καὶ θεὸν προθύμως ὡμολόγουν .
οὐ μετρίως δὲ καὶ πᾶν τὸ καθ ἡμᾶς οἰκούμενον ἡ περὶ τούτου ἀγγελία κατέπληξεν .
ἐγένετο δὲ τοῦτο οὐκ εἰς μακράν .
ὡς γὰρ εἰώθει , ἐκ πάσης , ὡς εἰπεῖν , γῆς κατ εὐχὴν καὶ ἱστορίαν τῶν τῇδε τόπων Ἱεροσολύμων ἐνδημοῦντες , ὧν ἐγένοντο θεαταί , τοῖς οἰκείοις ἐμήνυσαν .
ἔγνω δὲ τοῦτο καὶ ὁ βασιλεὺς ἄλλων τε πολλῶν ἀναγγειλάντων καὶ Κυρίλλου τοῦ ἐπισκόπου γράψαντος .
ἐλέγετο δὲ παρὰ τῶν τὰ τοιάδε ἐπιστημόνων κατά τινα προφητείαν θείαν πάλαι ταῦτα προμεμηνῦσθαι ἐν ταῖς ἱεραῖς βίβλοις .
καὶ τὸ μὲν ὧδε συμβὰν πολλοὺς Ἑλλήνων καὶ Ἰουδαίων εἰς Χριστιανισμὸν ἐπηγάγετο .
ἐν τούτῳ δὲ Φωτεινὸς τὴν ἐν Σιρμίῳ ἐκκλησίαν ἐπιτροπεύων , ἤδη πρότερον καινῆς αἱρέσεως εἰσηγητὴς γενόμενος , ἔτι τοῦ βασιλέως ἐνδημοῦντος ἐνθάδε ἀναφανδὸν τῷ οἰκείῳ συνίστατο δόγματι .
φύσεως δὲ ἔχων εὖ λέγειν , καὶ πείθειν ἱκανὸς πολλοὺς εἰς τὴν ὁμοίαν ἑαυτῷ δόξαν ἐπηγάγετο .
ἔλεγε δὲ ὡς θεὸς μέν ἐστι παντοκράτωρ εἷς , ὁ τῷ ἰδίῳ λόγῳ πάντα δημιουργήσας ·
τὴν δὲ πρὸ αἰώνων γέννησίν τε καὶ ὕπαρξιν τοῦ υἱοῦ οὐ προσίετο , ἀλλ ἐκ Μαρίας γεγενῆσθαι τὸν Χριστὸν εἰσηγεῖτο .
περιπύστου δὲ πολλοῖς γενομένου τοῦ τοιούτου δόγματος χαλεπῶς ἔφερον οἵ τε ἐκ τῆς δύσεως καὶ τῆς ἕω ἐπίσκοποι , καὶ κοινῇ ταῦτα νεωτερίζεσθαι καθ ὧν ἕκαστος ἐδόξαζεν ἡγοῦντο .
καθάπαξ γὰρ τὸ διαφωνοῦν ἐδείκνυτο τῆς Φωτεινοῦ πίστεως πρός τε τῶν ἐν Νικαίᾳ τὴν παράδοσιν θαυμαζόντων καὶ τῶν τὴν Ἀρείου δόξαν ἐπαινούντων .
ἐπὶ τούτοις δὲ καὶ ὁ βασιλεὺς ἐχαλέπαινεν ·
ἐν δὲ τῷ τότε ἐν Σιρμίῳ διατρίβων σύνοδον συνεκάλεσε .
καὶ συνῆλθον ἐκ μὲν τῆς ἕω ἄλλοι τε καὶ Γεώργιος ὁ τὴν Ἀλεξανδρέων ἐπιτραπεὶς ἐκκλησίαν καὶ Βασίλειος ὁ Ἀγκύρας ἐπίσκοπος καὶ Μᾶρκος ὁ Ἀρεθούσης , ἐκ δὲ τῆς δύσεως Οὐάλης τε ὁ ἐκ Μουρσῶν καὶ Ὅσιος ὁ ὁμολογητής , ὃς καὶ τῆς ἐν Νικαίᾳ συνόδου κοινωνήσας ἄκων καὶ ταύτης μετέσχε .
οὗτος γὰρ οὐ πολλῷ πρότερον ἐξ ἐπιβουλῆς τῶν τὰ Ἀρείου φρονούντων ὑπερορίαν οἰκεῖν καταδικασθείς , σπουδῇ τῶν ἐν Σιρμίῳ συνελθόντων μετεκλήθη παρὰ τοῦ βασιλέως .
ᾤοντο γὰρ ὡς , εἰ πειθοῖ τινι ἢ βίᾳ σύμψηφον σφίσι ποιήσουσιν ἐπισημότατον ὄντα καὶ πρὸς πάντων θαυμαζόμενον , ἀξιόχρεως αὐτοῖς ἔσται μάρτυς τοῦ οἰκείου δόγματος .
ἐπεὶ οὖν ἐν Σιρμίῳ συνῆλθον  ἔτος δὲ τοῦτο ἦν μετὰ τὴν Σεργίου καὶ Νιγριανοῦ ὑπατείαν , ἡνίκα οὐδεὶς ὕπατος οὔ τε ἐκ τῆς ἕω οὔ τε ἐκ τῆς δύσεως ἀνεδείχθη διὰ τὴν συμβᾶσαν προφάσει τῶν τυράννων περὶ τὰ κοινὰ ταραχήν  , τὸν μὲν Φωτεινὸν καθεῖλον ὡς τὰ Σαβελλίου καὶ Παύλου τοῦ Σαμοσατέως φρονοῦντα .
μετὰ δὲ ταῦτα πάλιν παρὰ τὰ πρότερον δεδογμένα περὶ τῆς πίστεως τρεῖς ἐκθέσεις ἐξέδωκαν , ὧν τὴν μὲν τῇ Ἑλλήνων φωνῇ , τὰς δὲ τῇ Ῥωμαίων συνέταξαν , ἐν πολλοῖς περί τε ῥητὸν καὶ ἔννοιαν οὔ τε ἑαυταῖς οὔ τε ταῖς πρότερον δεδογμέναις συμφωνούσας 0 1 .
ἰστέον μέντοι ὡς ἡ Ἑλληνικὴ οὔ τε ὁμοούσιον οὔ τε ὁμοιούσιον τῷ πατρὶ τὸν υἱὸν εἶπε ·
τοὺς δὲ φάσκοντας αὐτὸν ἄναρχον εἶναι , ἢ πλατυνομένην τὴν οὐσίαν τοῦ θεοῦ τὸν υἱὸν ποιεῖν , ἢ συντετάχθαι ἀλλὰ μὴ ὑποτετάχθαι τῷ πατρὶ δοξάζοντας ἀποκηρύττειν .
θατέρα δὲ τῶν Ῥωμαϊκῶν περὶ μὲν οὐσίας , ἣν σουβσταντίαν Ῥωμαῖοι ὀνομάζουσιν , εἴ τε ὁμοούσιος εἴ τε ὁμοιούσιός ἐστιν ὁ υἱὸς τῷ πατρί , παντελῶς ἀπαγορεύει λέγειν , ὡς οὔ τε ταῖς ἱεραῖς εἰρημένα γραφαῖς οὔ τε ἀνθρώπων ἐννοίαις ἢ γνώσει εὔληπτα 0 1 .
μείζονα δὲ χρῆναι συνομολογεῖν τὸν πατέρα παρακελεύεται τιμῇ καὶ ἀξίᾳ καὶ θειότητι καὶ αὐτῷ τῷ πατρικῷ ὀνόματι , καὶ ὑποτετάχθαι τῷ πατρὶ τὸν υἱὸν μετὰ πάντων ἀξιοῖ , καὶ τοῦ μὲν πατρὸς ἀρχὴν μὴ εἶναι , τοῦ δὲ υἱοῦ τὴν γένεσιν ἄγνωστον πᾶσι πλὴν τοῦ πατρός 0 .
λέγεται δὲ ἤδη ταύτην τὴν γραφὴν ἐκδοθεῖσαν ὡς μὴ δεόντως συγκειμένην σπουδάσαι τοὺς ἐγκειμένους ἐπισκόπους ἐπὶ διορθώσει ἀναλαβεῖν ·
καὶ τὸν βασιλέα τοῦτο προστάξαι τιμωρίαν ἀπειλήσαντα κατὰ τῶν ἀποκρυπτόντων 0 ·
ἀλλ ἡ μὲν ἅπαξ ἐκδοθεῖσα παντελῶς οὐκέτι ἔλαθεν .
ἡ δὲ τρίτη γραφὴ τὰ μὲν ἄλλα συμφέρεται τῇ διανοίᾳ ταῖς ἄλλαις , τὸ δὲ τῆς οὐσίας ὄνομα περιεῖλε ·
καὶ αἰτίαν τήνδε αὐτοῖς ῥητοῖς ἔχει διὰ τῆς Ῥωμαίων φωνῆς ·
τὸ δὲ ὄνομα τῆς οὐσίας , ὅπερ ἁπλούστερον ἐτέθη ὑπὸ τῶν πατέρων , ἀγνοούμενον δὲ τοῖς πολλοῖς σκάνδαλον ἔφερε διὰ τὸ μη δὲ ἐν ταῖς γραφαῖς αὐτὸ ἐμφέρεσθαι , ἤρεσε περιαιρεθῆναι καὶ παντελῶς μηδεμίαν μνήμην οὐσίας ποιεῖσθαι , διὰ τὸ μάλιστα τὰς θείας γραφὰς μηδαμοῦ περὶ πατρὸς καὶ υἱοῦ καὶ ἁγίου πνεύματος μίαν εἶναι οὐσίαν  γράφεται δὲ καὶ ὑπόστασιν  ὀνομάζειν ·
ὅμοιον δὲ λέγομεν τῷ πατρὶ τὸν υἱὸν καθὼς αἱ θεῖαι γραφαὶ λέγουσι .
καὶ τὰ μὲν ὧδε περὶ τῆς πίστεως αὐτοῦ τοῦ βασιλέως παρόντος ἔδοξεν .
ὅσιος δὲ τὴν ἀρχὴν μὲν παρῃτεῖτο τούτοις συναινεῖν , βιασθεὶς δὲ καὶ πληγάς , ὡς λέγεται , πρεσβύτης ὢν ὑπομείνας συνῄνεσέ τε καὶ ὑπέγραψε .
φωτεινοῦ δὲ πειραθῆναι μετὰ τὴν καθαίρεσιν , εἴ πως δύναιτο τῆς πρὸ τοῦ μεταθέσθαι γνώμης , ἐδόκει τῇδε τῇ συνόδῳ .
ὁ δὲ προτρεπόντων αὐτὸν τῶν ἐπισκόπων καὶ τὴν ἐπισκοπὴν ἀποδώσειν ὑπισχνουμένων , εἰ τὸ οἰκεῖον ἀποκηρύξει δόγμα καὶ ταῖς αὐτῶν γραφαῖς συμψηφίσαιτο , οὐκ ἠνέσχετο , ἀλλ  εἰς διάλεξιν αὐτοὺς πρ οὐκαλεῖτο .
εἰς ῥητὴν ἡμέραν δὲ συνελθόντων τῶν ἐπισκόπων , καὶ δικαστῶν ἐκ προστάγματος τοῦ βασιλέως προκαθεσθέντων , οἳ ἐπιστήμῃ λόγων καὶ ἀξιώματι τότε πρωτεύειν ἐν τοῖς βασιλείοις ἐδόκουν , ἀναδέχεται τὴν πρὸς Φωτεινὸν διάλεξιν Βασίλειος ὁ Ἀγκύρας ἐπίσκοπος .
ἐπὶ πολλῶν δὲ πρὸς πεῦσιν καὶ ἀπόκρισιν ἀμφοτέροις προελθόντος τοῦ ἀγῶνος , ταχυγράφων ἀναγραφομένων τοὺς ἑκατέρων λόγους , ἐκράτησε Βασίλειος .
φωτεινὸς δὲ φεύγειν καταδικασθεὶς οὐ δὲ οὕτως ἐπαύσατο τὸ οἰκεῖον συγκροτῶν δόγμα ·
λόγους τε τῇ Ῥωμαίων καὶ Ἑλλήνων φωνῇ συγγράφων ἐξεδίδου , δι ὧν ἐπειρᾶτο πλὴν τῆς αὐτοῦ τὰς τῶν ἄλλων δόξας ψευδεῖς ἀποφαίνειν .
φωτεινοῦ μὲν οὖν πέρι καὶ τῆς ἀπ αὐτοῦ καλουμένης αἱρέσεως τάδε μοι εἰρήσθω .
ἐν τούτῳ δὲ καταλαβὼν Μαγνέντιος τὴν πρεσβυτέραν Ῥώμην πολλοὺς τῆς συγκλήτου καὶ τοῦ δημοτικοῦ ἀνεῖλε .
μαθὼν δὲ πλησίον ἰέναι ἤδη κατ  αὐτοῦ τοὺς Κωνσταντίου στρατηγοὺς ὑπεχώρησεν εἰς τοὺς πρὸς δύσιν Γαλάτας .
ἔνθα δὴ πολλάκις ἀλλήλοις προσβάλλοντες πῇ μὲν οὗτοι , πῇ δὲ ἐκεῖνοι ἐκράτουν , εἰσότε δὴ τὸ τελευταῖον ἡττηθεὶς Μαγνέντιος ἔφυγεν εἰς Μοῦρσαν  Γαλατῶν δὲ τοῦτο τὸ φρούριον  0 .
ἀδημονοῦντας δὲ τοὺς ἰδίους στρατιώτας ὡς ἡττηθέντας ὁρῶν , ἐφ ὑψηλοῦ στὰς ἐπειρᾶτο θαρραλεωτέρους ποιεῖν .
οἱ δέ , οἷά γε εἰώθασιν ἐπευφημεῖν τοῖς βασιλεῦσι , καὶ ἐπὶ Μαγνεντίῳ φανέντι εἰπεῖν προθυμηθέντες ἔλαθον οὐχ ἑκόντες Κωνστάντιον ἀντὶ Μαγνεντίου Αὔγουστον ἀναβοήσαντες .
συμβαλὼν δὲ ἐκ τούτου Μαγνέντιος ὡς οὐ δεδομένον αὐτῷ θεόθεν βασιλεύειν , πειρᾶται καταλιπὼν τοῦτο τὸ φρούριον προσωτέρω χωρεῖν 0 .
διωκούσης δὲ τῆς Κωνσταντίου στρατιᾶς περὶ τὸ καλούμενον Μοντιοσέλευκον συμβαλών , μόνος φεύγων εἰς Λουγδοῦνον διεσώθη .
ἀνελὼν δὲ ἐνθάδε τὴν αὐτοῦ μητέρα καὶ τὸν ἀδελφόν , ὃν Καίσαρα κατέστησε , τελευταῖον ἑαυτὸν ἐπέσφαξε ·
μετ οὐ πολὺ δὲ καὶ Δεκέννιος ἕτερος αὐτοῦ ἀδελφὸς ἀγχόνῃ ἑαυτὸν διεχρήσατο .
αἱ δὲ περὶ τὰ κοινὰ ταραχαὶ οὐ δὲ οὕτως τέλος ἔσχον .
οὐκ εἰς μακρὰν γὰρ παρὰ μὲν τοῖς πρὸς δύσιν Γαλάταις Σιλβανός τις ἐτυράννησεν , ὃν αὐτίκα καθεῖλον οἱ Κωνσταντίου στρατηγοί .
οἱ δὲ ἐν Διοκαισαρείᾳ Ἰουδαῖοι τὴν Παλαιστίνην καὶ τοὺς πέριξ ὄντας κατέτρεχον , ὅπλα τε ἀράμενοι πείθεσθαι Ῥωμαίοις οὐκ ἠνείχοντο .
μαθὼν δὲ ταῦτα Γάλλος ὁ Καῖσαρ ἐν Ἀντιοχείᾳ διατρίβων , πέμψας στρατιὰν αὐτούς τε ἐχειρώσατο καὶ τὴν Διοκαισάρειαν ἀνάστατον ἐποίησε .
δόξας δὲ εὖ πράττειν τὴν εὐημερίαν οὐκ ἤνεγκεν , ἀλλὰ τυραννεῖν ἐβούλετο .
καταμηνύσαντας δὲ τῷ βασιλεῖ τὸν αὐτοῦ νεωτερισμὸν Μάγνον τε τὸν κοιαίστωρα καὶ τῆς ἕω τὸν ὕπαρχον Δομετιανὸν ἀνεῖλεν .
ἀγανακτήσας δὲ Κωνστάντιος μετεκαλεῖτο αὐτόν .
ἀπειθεῖν δὲ οὐχ οἷός τε ὤν  ἐδεδίει γάρ  εἴχετο τῆς ὁδοῦ .
ἤδη δὲ παρὰ Φλάβωνα τὴν νῆσον γενόμενος ἀνῃρέθη τοῦ βασιλέως προστάξαντος , ἡνίκα δὴ αὐτὸς μὲν τὸ τρίτον ὑπάτευεν , ἕβδομον δὲ Κωνστάντιος 0 .
ἐπεὶ δὲ καθῃρημένων τῶν τυράννων ἐδόκει τῶν συμβάντων κακῶν ἡσυχίαν ἔχειν Κωνστάντιος , καταλιπὼν τὸ Σίρμιον ἐπὶ τὴν πρεσβυτέραν ᾔει Ῥώμην .
ἐνταῦθα γὰρ ἐβούλετο τὴν κατὰ τῶν τυράννων ἐπινίκιον ἐπιτελεῖν πομπήν ·
κατὰ τ αὐτὸν δὲ νομίσας δύνασθαι τοὺς ἑκατέρας ἀρχομένης ἐπισκόπους ὁμόφρονας περὶ τὸ δόγμα καταστῆσαι σύνοδον αὖθις ἐν Ἰταλίᾳ γενέσθαι προσέταξεν .
ἐν τούτῳ δὲ Ἰούλιος ἐτελεύτησεν ἐπὶ πεντεκαίδεκα ἐνιαυτοῖς τὴν Ῥωμαίων ἐκκλησίαν ἐπιτροπεύσας , διαδέχεται δὲ τοῦτον Λιβέριος .
λογισάμενοι δὲ καιρὸν ἔχειν εἰς διαβολὴν τῶν ἐναντία φρονούντων οἱ τὴν ἐν Νικαίᾳ πίστιν παραιτούμενοι , ἐπιμελῶς μάλα ἐν τοῖς βασιλείοις ἐπόνουν ἐκβάλλειν τῶν ἐκκλησιῶν πάντας τοὺς πρὸς αὐτῶν καθῃρημένους ὡς ἑτεροδόξους ὄντας καί , ἐν ᾧ Κώνστας τῷ βίῳ περιῆν , συγκροῦσαι τὰς βασιλείας πρὸς ἑαυτὰς σπουδάσαντας , καθότι τῷ ἀδελφῷ πόλεμον ἐπήγγελλεν , εἰ μὴ προσδέξεται αὐτούς , ὡς ἐν τοῖς πρόσθεν εἴρηται ·
μάλιστα δὲ ἐν αἰτίᾳ ἐποιοῦντο Ἀθανάσιον ·
οἵ γε ὑπερβολῇ τοῦ περὶ αὐτὸν μίσους οὐ δὲ Κώνσταντος περιόντος καὶ Κωνσταντίου φιλεῖν αὐτὸν προσποιουμένου τῆς ἀπεχθείας ἀπέσχοντο , ἀλλὰ συνελθόντες ἐν Ἀντιοχείᾳ Νάρκισσός τε ὁ Κίλιξ καὶ Θεόδωρος ὁ Θρᾷξ καὶ Εὐγένιος ὁ Νικαεὺς καὶ Πατρόφιλος ὁ Σκυθοπολίτης καὶ Μηνόφαντος ὁ Ἐφέσιος καὶ ἄλλοι ἀμφὶ τριάκοντα οἱ πάντες ἔγραψαν τοῖς πανταχοῦ ἐπισκόποις , ὡς παρὰ τοὺς νόμους τῆς ἐκκλησίας ἐπανῆλθεν εἰς Ἀλεξάνδρειαν , οὐκ ἀναίτιος φανεὶς ἐπὶ συνόδου , ἀλλὰ φιλονικίᾳ τῶν τὰ αὐτὰ φρονούντων ·
καὶ παρεκελεύοντο μή τε κοινωνεῖν αὐτῷ μή τε γράφειν , ἀλλὰ Γεωργίῳ τῷ πρὸς αὐτῶν κεχειροτονημένῳ .
ἀθανασίῳ δὲ τότε μὲν τούτων οὐδεὶς ὑπόλογος ἦν , ἔμελλε δὲ χαλεπωτέρων ἢ πρότερον πειραθῆναι πραγμάτων 0 .
ἅμα γοῦν ἀπωλώλει Μαγνέντιος καὶ μόνος Κωνστάντιος τῆς Ῥωμαίων οἰκουμένης ἡγεῖτο , πᾶσαν ἐποιεῖτο σπουδὴν τοὺς ἀνὰ τὴν δύσιν ἐπισκόπους τοῖς ὁμοούσιον εἶναι τῷ πατρὶ τὸν υἱὸν μὴ δοξάζουσι συναινεῖν .
ἐποίει δὲ τοῦτο οὐ φανερῶς οὕτως τὰ πρῶτα βιαζόμενος , πείθων δὲ ἐπιψηφίσασθαι τοῖς κατὰ Ἀθανασίου κεκριμένοις ὑπὸ τῶν ἀνὰ τὴν ἕω ἐπισκόπων .
ἐλογίζετο γὰρ ὡς , εἰ κοινῇ ψήφῳ ἐκποδὼν οὗτος γένοιτο , ῥᾳδίως ἂν καὶ τὰ περὶ τὴν θρησκείαν κατορθωθείη αὐτῷ .
συνόδου δὲ τοῦ βασιλέως κατεπείγοντος ἐν Μεδιολάνῳ γενομένης ἐκ μὲν τῆς ἕω ὀλίγοι παρεγένοντο , τῶν ἄλλων ὡς εἰκὸς ἢ διὰ νόσον ἢ μακρὰν ὁδοιπορίαν παραιτησαμένων τὴν ἄφιξιν , τῶν δὲ πρὸς δύσιν πλείους ἢ τριακόσιοι συνελέγησαν 0 .
ἀξιούντων δὲ τῶν  ἀνθρώπων  ἀπὸ τῆς ἕω καταδικάζειν Ἀθανασίου , ὡς ἂν παντελῶς ἀπελαθείη τῆς Ἀλεξανδρείας , οἱ μὲν ἄλλοι ἢ δέει ἢ ἀπάτῃ ἢ ἀγνοίᾳ τῶν ὄντων συνῄνουν , μόνοι δὲ Διονύσιος ὁ Ἄλβας ἐπίσκοπος  Ἰταλίας δὲ ἥδε ἡ μητρόπολις  καὶ Εὐσέβιος ὁ Βερκέλλων τῆς Λιγυρίας , Παυλῖνος ὁ Τριβέρεως καὶ Ῥοδανὸς καὶ Λουκίφερ ἀνέκραγον καὶ ἐμαρτύραντο μὴ χρῆναι ὡδὶ ῥᾳδίως καταδικάσαι Ἀθανασίου ·
μη δὲ γὰρ ἄχρι τούτου , εἰ γένοιτο , στήσεσθαι τὸ κακόν , χωρήσειν δὲ τὴν ἐπιβουλὴν καὶ κατ αὐτῶν τῶν ὀρθῶς περὶ θεοῦ δεδογμένων ·
ἐπὶ καθαιρέσει τε τῆς ἐν Νικαίᾳ πίστεως ταῦτα σπουδάζεσθαι παρὰ τοῦ βασιλέως καὶ τῶν τὰ Ἀρείου φρονούντων .
καὶ οἱ μὲν ὧδε παρρησιασάμενοι ὑπερορίῳ φυγῇ κατεδικάσθησαν , σὺν τούτοις δὲ καὶ Ἱλάριος 0 .
ἀληθῆ δὲ τοῦ ἐν Μεδιολάνῳ συλλόγου αἰτίαν εἶναι , ἣν ἔλεγον , ἐπιστοῦτο ἡ ἀπόβασις 0 .
οὐ πολλῷ γὰρ ὕστερον ἡ ἐν Ἀριμήνῳ καὶ Σελευκείᾳ σύνοδος συνελέγη , καὶ ἑκατέρα κατὰ τῶν ἐν Νικαίᾳ δεδογμένων νεωτερίζειν ἐπεχείρησεν , ὡς αὐτίκα ἐπιδείξω .
ἀθανάσιος δὲ πυθόμενος ἐπιβουλεύεσθαι ἐν τοῖς βασιλείοις , αὐτὸς μὲν πρὸς βασιλέα ἐλθεῖν οὔ τε ἐθάρρησεν οὔ τε λυσιτελεῖν ἐδοκίμασεν .
ἐπιλεξάμενος δὲ τῶν ἐν Αἰγύπτῳ ἐπισκόπων πέντε , ὧν ἦν Σεραπίων ὁ Θμουαῖος , ἀνὴρ ἐς τὰ μάλιστα τὸν βίον θεσπέσιος καὶ λέγειν δεινός , πέμπει ὡς βασιλέα πρὸς δύσιν τότε τῆς ἀρχομένης διάγοντα .
συμπέμπει δὲ αὐτοῖς καὶ τῆς ὑπ αὐτὸν ἐκκλησίας πρεσβυτέρους τρεῖς καταλλάξοντας αὐτῷ τὸν κρατοῦντα καί , ἢν δέοι , πρὸς τὰς διαβολὰς τῶν ἐναντίων ἀπολογησομένους καὶ τὰ ἄλλα πράξοντας , ὅπῃ ἂν τῇ ἐκκλησίᾳ καὶ αὐτῷ ἄριστα γιγνώσκωσιν .
ἀποπλευσάντων δὲ αὐτῶν μετ οὐ πολὺ γράμματα τοῦ βασιλέως ἐδέξατο καλοῦντα αὐτὸν εἰς τὰ βασίλεια .
ἐπὶ δὲ τούτῳ αὐτός τε Ἀθανάσιος καὶ ὁ λαὸς τῆς ἐκκλησίας ἐταράχθησαν καὶ ἐναγώνιοι ἦσαν , οὔ τε πείθεσθαι τῷ βασιλεῖ ἑτεροδόξῳ ὄντι ἀσφαλὲς νομίζοντες οὔ τε ἀπειθεῖν ἀκίνδυνον .